Ajuntament i Direcció del Parc Natural instal•len la primera ruta senyalitzada del bosc de La Vallesa
14/04/2015

# Ajuntament i Direcció del Parc Natural instal•len la primera ruta senyalitzada del bosc de La Vallesa

[![Imatge d’un dels cartells instal•lats en un espai pròxim a la zona residencial de La Vallesa](/images/noticias/2015/04/ruta-interpretativa-vallesa.jpg)](/images/noticias/2015/04/ruta-interpretativa-vallesa.jpg)

14.04.2015

Amb 3,1 km de recorregut connecta la urbanització de La Vallesa amb el Parc Fluvial

L’Ajuntament de Paterna, en col·laboració amb el Direcció del Parc Natural del Túria, ha instal•lat en el bosc de La Vallesa els cartells indicatius de la primera ruta d’este espai natural protegit. La “Ruta Interpretativa de La Vallesa” transcorre durant tot el seu recorregut per camins públics, permetent accedir des de la urbanització de La Vallesa en la Canyada al Parc Fluvial del Túria. D’esta manera es compleix amb una forta demanda social de senyalitzar una ruta en La Vallesa.

L’itinerari té 3,1 quilòmetres de longitud amb un desnivell acumulat de 60 metres. Transcorre per una senda amb ferm regular per la qual cosa pot ser transitat sense excessius problemes en un temps aproximat de 50 minuts.

L’alcaldessa de Paterna, Elena Martínez, ha indicat que “el bosc de La Vallesa és la joia mediambiental de Paterna en el qual tenim un doble repte: hem de millorar la seua protecció i al mateix temps potenciar-lo com a espai de gaudi per a la ciutadania”. En este sentit l’alcaldessa va recordar la importància del recent conveni firmat entre els propietaris de la part privada del bosc amb la Generalitat Valenciana, que permetrà pròximament obrir també este espai a la ciutadania.

La senyalització recentment instal•lada presenta al bosc de la Vallesa com un “nexe d’unió entre la civilització i la naturalesa per a l’àrea metropolitana de València”. Destaca l’àmplia diversitat de l’espai, la vegetació dominant de la qual es caracteritza per la presència de pi blanc, olivera i garrofera, així com arbustos del tipus matoll mediterrani, cas de coscolls, argelagues, llentiscle, romer i timó. Especialment es destaca la presència en la Vallesa d’una de les millors poblacions a nivell mundial d’albaida sedosa, planta endèmica valenciana. Pel que fa a la fauna, es menciona l’existència d’àguiles, mussols, òbiles, granotes, renocs, colobres, conills, fagines, porcs senglars o rabosots.

Els costos materials dels senyals (Cartells d’inici, pals amb > fletxes i balises) els ha subvencionat Xarxa Elèctrica d’Espanya i l’Ajuntament de Paterna ha col·laborat amb l’entrega dels materials (ciment i grava) per a fixar la senyalització al sòl, mentres que del disseny de la ruta així com de la mà d’obra per a la seua col·locació s’ha encarregat el personal del Parc Natural del Túria.